**ชื่อผลงาน** สร้างภาพ ผ่านลายเส้น

**ชื่อเจ้าของผลงาน** นางสาวนิตยา วงษา

กลุ่มสาระการเรียนรู้ศิลปะ โรงเรียนโป่งน้ำร้อนวิทยาคม สำนักงานเขตพื้นที่การศึกษามัธยมศึกษาเขต 17

**ความสำคัญขององค์ความรู้**

ศิลปินสร้างงานทัศนศิลป์เพื่อสื่อสารเรื่องราว เหตุการณ์ ความหมาย ความรู้สึก หรือสัญลักษณ์ต่างๆ โดยใช้เทคนิค และวัสดุที่แตกต่างกัน ภาพลายเส้นเป็นงานทัศนศิลป์ประเภทหนึ่งที่มีลักษณะ 2 มิติ มีเทคนิคการสร้างสรรค์ที่หลากหลาย มีความสวยงาม และรูปแบบที่มีเสน่ห์เฉพาะตัวนั้น สามารถดึงดูดให้ผู้ชมสนใจในงาน ทำให้รับรู้ความหมายที่ศิลปินต้องการสื่อสารได้ดี จากความสำคัญดังกล่าว จึงได้ทำการศึกษาองค์ความรู้ในการสร้างภาพสื่อความหมายผ่านการสร้างสรรค์ภาพลายเส้น

**วัตถุประสงค์ และเป้าหมายของการดำเนินงาน**

เพื่อศึกษาองค์ความรู้ในการสร้างภาพสื่อความหมายด้วยงานภาพลายเส้น

**ขั้นตอนการดำเนินงาน**

**ตอนที่ 1 การเตรียมการ**

ศึกษาความรู้เรื่อง 1.การสร้างภาพสื่อความหมาย 2.การสร้างภาพลายเส้น จากสื่อต่างๆ ทั้งหนังสือ อินเทอร์เน็ต คุณครู **ตอนที่ 2 กระบวนการและนวัตกรรมที่เป็น Best Practice**

1) ขั้นวางแผนปฏิบัติงาน (Plan) – นำความรู้ที่ศึกษาได้ มารวบรวม วิเคราะห์ และทดลองทำชิ้นงาน

2) ขั้นการทำงานตามแผน (Do) – สร้างสรรค์ชิ้นงาน ประมวลองค์ความรู้ที่ได้

3) ขั้นการตรวจสอบและประเมินผล (Check) – นำผลงาน และองค์ความรู้ทีได้เสนอครู ผู้ปกครอง และเพื่อนช่วยให้การประเมิน เพื่อแนะนำเพิ่มเติม และปรับปรุงแก้ไขให้งานสมบูรณ์มากยิ่งขึ้น

4) ขั้นการปรับปรุงพัฒนา (Action)- นำผลการประเมินจากครู ผู้ปกครอง และเพื่อน มาปรับปรุง และพัฒนางานให้มีความสมบูรณ์มากยิ่งขึ้น

**ตอนที่ 3 ผลการปฏิบัติ ผลการพัฒนาหรือผลการใช้นวัตกรรมที่เป็น Best Practice**

1) ได้ผลงานภาพลายเส้นที่สามารถสื่อความหมายได้

2) เกิดความภาคภูมิใจที่สร้างสรรค์ผลงาน

3) ได้รับคำชมเชยจากคุณครูและเพื่อนนักเรียน

4) ได้สร้างองค์ความรู้เรื่องการสร้างภาพสื่อความหมายด้วยภาพลายเส้น

**ผลการดำเนินงาน / ประโยชน์ที่ได้รับ**

1) ได้องค์ความรู้เรื่องการสร้างงานภาพลายเส้น และการสร้างภาพสื่อความหมาย

2) สามารถสร้างสรรค์ภาพลายเส้นเพื่อสื่อความหมายได้

**บทเรียนที่ได้รับ**

การสร้างสรรค์ผลงานใดก็ตาม เราต้องศึกษาหาความรู้เรื่องนั้นๆอย่างละเอียด และกว้างขวาง จากแหล่งข้อมูลที่หลากหลาย ทั้งจากผู้เชี่ยวชาญ ตำรา และสื่ออินเตอร์เน็ต เพื่อนำมาทดลองสร้างสรรค์ผลงานเพื่อให้ได้วิธีการที่ดีที่สุด ร่วมกับความขยันหมั่นเพียรเอาใจใส่กับงานที่ทำ หมั่นตรวจสอบผลงาน และปรับปรุงพัฒนาผลงานอยู่ตลอดเวลา จะทำให้งานของเราประสบผลสำเร็จอย่างที่หวังไว้

**การเผยแพร่/การได้รับการยอมรับ**

นักเรียนได้รับรางวัลเหรียญทอง กิจกรรมการแข่งขันวาดภาพลายเส้น(Drawing) ระดับชั้น ม.4-ม.6 งานมหกรรมความสามารถทางศิลปหัตถกรรม วิชาการ และเทคโนโลยีของนักเรียน ระดับชาติ ปีการศึกษา 2561



